रुपाली रेपाले
रुपाली रामदास रेपाले (जन्म February फेब्रुवारी 3 1982 मुंबई), ही [भारतीय] खुल्या पाण्याची लांब पल्ल्याची जलतरणपटू आणि ट्रायथिलेट आहे. १५ ऑगस्ट १९९४ रोजी तिने १६ तास ७ मिनिटांत इंग्लिश चॅनेल पोहून पार केला.    आणि ती त्या वर्षातील सर्वात तरुण यशस्वी जलतरणपटू (१२ वर्ष) बनली.  तिच्या जलतरण कारकिर्दीत जिब्राल्टर स्ट्रेट, पल्क स्ट्रेट, बास स्ट्रेट, कुक स्ट्रेट,  रॉबेन आयलॅंड चॅनेल आणि मुंबई-धरमतर चॅनेल असे एकूण सात पल्ले तिने पोहून पूर्ण केले आहेत.   

रुपाली रीपाले यांचा जन्म मुंबईत झाला, ती रामदास आणि रेखा रेपाळे यांची मुलगी. ग्रामीण भागातील पुण्यात जन्मलेले दोन्ही पालक सत्तरच्या  दशकात लग्नाच्या आधी मुंबईत भांडुप येथे स्थायिक झाले. रुपालीने आपले शालेय शिक्षण पूर्ण केल्यावर मुंबई विद्यापीठातून समाजशास्त्र विषयात पदवी मिळविली.   रुपालीने अगदी लहान वयातच पोहण्यास सुरुवात केली आणि लवकरच त्यात प्राविण्य मिळवले. अगदी लहान वयातच तिने उल्लेखनीय प्रगती केली. तासन् तास् पोहणाऱ्या रुपालीची तयारी तिच्या प्रशिक्षकांच्या लक्षात आली. आणि नंतर तिच्या वडिलांच्या पाठिंब्याने तिने लवकरच लांब पल्ल्याच्या आणि नंतर मोकळ्या समुद्री पाण्यात प्रशिक्षण घेणे सुरू केले. पोहण्याव्यतिरिक्त ती ट्रायथलॉन इव्हेंटमध्येही भाग घेते आणि त्यामध्ये बरेच प्राविण्य मिळवले आहे.   

 1994: इंग्लिश चॅनेल, इंग्लंड ते फ्रान्स, 16 तास 7 मिनिटांत 34 किलोमीटर. 1994 वर्षासाठी सर्वात तरुण जलतरणपटू.  
 1994: जिब्राल्टर सामुद्रधुनी, स्पेन ते मोरोक्को, 5 तास आणि 5 मिनिटांत 28 किलोमीटर.  
 1995: मुंबई ते धरमतर दुहेरी गेट वे ऑफ इंडिया पोहणे, २१ तास ३० मिनिटांत ७२ किलोमीटर.  
 1995: श्रीलंका ते भारत, 11 तास 5 मिनिटांत 40 किलोमीटर. 
 1996: बास स्ट्रेट, फिलिप बे ते मेलबर्न, १७ तासात ६५  किलोमीटर अंतर, सामुद्रधुनीतील शार्क माशांमुळे पिंजऱ्यातून पोहणे आवश्यक होते. 
 1998: कुक स्ट्रेट, पेगॅनो हेड ते वायपीरो बे ( न्यू झीलंड ), १९ तास ४४ मिनिटांत ८० किलोमीटर, पहिल्या प्रयत्नात प्रदीर्घ पोहण्याचा विक्रम  
 2000: थ्री ॲंकर बे ते रॉबेन बेट ( दक्षिण आफ्रिका ) दुतर्फा . 7 तासात 30 किलोमीटर.  

 राष्ट्रीय युवा पुरस्कार भारताचे तत्कालीन राष्ट्रपती दिवंगत मा. शंकर दयाल शर्मा, भोपाळ 1995. 
 राष्ट्रीय साहसी पुरस्कार तत्कालीन युवा कार्य व क्रीडा मंत्री (भारत) यांच्या हस्ते प्रदान करण्यात आला. उमा भारती, नवी दिल्ली 1999.  
 हिमा फाऊंडेशन पुरस्कार महाराष्ट्राचे तत्कालीन राज्यपाल दिवंगत मा. डॉ. पीसी अलेक्झांडर, मुंबई 1995. 
 महाराष्ट्र शासनाने त्यांना सागर कन्या ही पदवी दिली.  
 डॉल्फिन क्वीन ही पदवी न्यू झीलंड सरकारकडून्. 

रुपाली या जलशुद्धीकरण उपकरण बनविणाऱ्या "रुपाली इंडस्ट्रीज"च्या संस्थापक आणि संचालक आहेत,  वेळ मिळेल तेव्हा स्थानिक जलतरण तलावात प्रशिक्षण देणे त्यांना आवडते.     

 सुमेध वडावाला लिखित आणि राजहंस प्रकाशन यांनी प्रकाशित केलेले जल अक्रमिले ( मराठी ) चरित्र पुस्तक.  
 तरुणांना खेळात सहभाग घेण्यासाठी प्रोत्साहित करण्यासाठी रुपालीच्या पुस्तकातील उताराचा महाराष्ट्र राज्य शालेय अभ्यासक्रमात समावेश आहे.  

हयात व्यक्ती
इ.स. १९८२ मधील जन्म